ಮೈಸೂರು ನಗರದಿಂದ <MASK>ಕ್ಕೆ ಹೋಗುವ ಮಾರ್ಗದಲ್ಲಿ ಸುಮಾರು ೨೫ ಕಿಲೋಮೀಟರುಗಳ ನಂತರ, ಹುಣಸೂರುರಸ್ತೆಯಿಂದ ಬಲಕ್ಕೆ ಕವಲೊಡೆಯುವ ರಸ್ತೆಯಲ್ಲಿ ಸಾಗಿ ಸುಮಾರು ಹತ್ತು ಕಿಲೋಮೀಟರು ಅನಂತರ ದೊಡ್ಡೇಕೊಪ್ಪಲು ಎಂಬ ಊರು ಸಿಗುತ್ತದೆ. ಈ ದೊಡ್ಡೇಕೊಪ್ಪಲು ಗ್ರಾಮದ ಬಳಿ ಬಲಕ್ಕೆ ತಿರುಗಿ ಊರು ಹಾಗೂ ತೋಪು ದಾಟಿದ ಕೂಡಲೇ ರಸ್ತೆಯ ತುದಿಯಲ್ಲಿ, ದೂರದಲ್ಲಿ ಬಾನಿಗೆ ಗುರಿಯಿಟ್ಟ ಜೋಡಿಗೋಪುರಗಳು ಕಾಣುತ್ತವೆ. ಅವು ಇಲ್ಲಿಂದ ಮೂರು ಕಿಲೋಮೀಟರು ದೂರದಲ್ಲಿರುವ ಪ್ರಸಿದ್ಧ ದೋರನಹಳ್ಳಿ ಗ್ರಾಮದ ಚರ್ಚ್ ಗೋಪುರ. ಅದೇ ರಸ್ತೆಯಲ್ಲಿ ಮುಂದುವರಿದಂತೆ ಕಾವೇರಿಗೆ ಸೇರುವ ನೀರ ತೊರೆಯೊಂದು ಹರಿವುದನ್ನು ಕಾಣುತ್ತೀರಿ. ಅಲ್ಲೇ ನಿಂತು ಎಡಕ್ಕೆ ದೃಷ್ಟಿ ಹಾಯಿಸಿದರೆ ಅನತಿ ದೂರದಲ್ಲಿ ದಿಬ್ಬದಂತಹ ಸ್ಥಳದಲ್ಲಿ ಭಾರೀ ಮರಗಳ ಗುಂಪು ಇದೆ, ಅದೇ ಪುರಾತನ ದೋರನಹಳ್ಳಿ ಇದ್ದ ಸ್ಥಳ. ಹತ್ತೊಂಬತ್ತನೇ ಶತಮಾನದ ಅಂತ್ಯದಲ್ಲಿ ಸಂಭವಿಸಿದ ಘೋರ ಪ್ಲೇಗ್ ದುರಂತಗಳಲ್ಲಿ ಈ ಊರು ಸರ್ವನಾಶವಾದ ಮೇಲೆ ಕ್ರೈಸ್ತ ಪಾದ್ರಿಗಳ ಪ್ರಯತ್ನದ ಫಲವಾಗಿ ಈಗಿನ ಊರು ಯೋಜಿತವಾಗಿ ಕಟ್ಟಲ್ಪಟ್ಟಿತು.
ದೋರನಹಳ್ಳಿ
ಕೃಷ್ಣರಾಜನಗರ ಚರ್ಚ್ ಹಾಸನ ಯೂರೋಪ್